Komission asetus (ETY) N:o 1516/77 annettu 6 päivänä heinäkuuta 1977 sopimusten kirjaamisesta ja tietojen toimittamisesta humala-alalla annetun asetuksen (ETY) N:o 776/73 muuttamisesta



Virallinen lehti nro L 169 , 07/07/1977 s. 0012 - 0012

Suomenk. erityispainos Alue 3 Nide 9 s. 0028

Kreikank. erityispainos: Luku 03 Nide 18 s. 0189

Ruotsink. erityispainos Alue 3 Nide 9 s. 0028

Espanjank. erityispainos: Luku 03 Nide 12 s. 0227

Portugalink. erityispainos: Luku 03 Nide 12 s. 0227



KOMISSION ASETUS (ETY) N:o 1516/77 annettu 6 päivänä heinäkuuta 1977 sopimusten kirjaamisesta ja tietojen toimittamisesta humala-alalla annetun asetuksen (ETY) N:o 776/73 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 1170/77(2), ja erityisesti sen 12 artiklan 8 kohdan ja 18 artiklan, sekä katsoo, että asetuksen (ETY) N:o 1696/71 12 artiklan 3 kohdassa säädetään, että yhteisön alueilla, joilla hyväksytyt tuottajaryhmittymät varmistavat jäsenilleen kohtuulliset tulot ja huolehtivat tarjonnasta järkevällä tavalla, tukea myönnetään ainoastaan näille tuottajaryhmittymille, kyseisessä asetuksessa säädetään, että neuvosto antaa komission jäsenvaltioilta saamiin tietoihin pohjautuvan ehdotuksen perusteella luettelon näistä alueista; tämän vuoksi on syytä säätää, että jäsenvaltiot ilmoittavat komissiolle ne alueet, jotka täyttävät edellä mainitut edellytykset, neuvoston olisi voitava antaa luettelo näistä alueista jokaista satoa varten ennen ensimmäisiä viljelytoimia, joten komission on tarpeen saada tiedot jäsenvaltioilta ajoissa, komission olisi voitava ennen kutakin sadonkorjuuta jakaa yhteisössä viljellyt humalalajikkeet asetuksen (ETY) N:o 1696/71 12 artiklan 5 kohdassa tarkoitettuihin lajikeryhmiin, asetuksen (ETY) N:o 1696/71 12 artiklan 5 kohdassa säädetään, että tukea laskettaessa otetaan huomioon hyväksyttyjen tuottajaryhmittymien saamat tulot; tämän vuoksi jäsenvaltioiden on syytä toimittaa tietonsa eriteltynä sen mukaan, ovatko ne peräisin ryhmittymiltä vai yksityisiltä tuottajilta, tämän vuoksi on siten täydennettävä sopimusten kirjaamisesta ja tietojen toimittamisesta humala-alalla 20 päivänä maaliskuuta 1973 annettua komission asetusta (ETY) N:o 776/73(3), sellaisena kuin se on muutettuna asetuksella (ETY) N:o 209/77(4), ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 776/73 3 a artikla seuraavasti: "3 a artikla Kunkin jäsenvaltion on annettava tiedoksi vuosittain: a) ennen 1 päivää helmikuuta sinä satovuonna, jolle tuotantotukea voidaan myöntää, luettelo asetuksen (ETY) N:o 1696/71 12 artiklan 3 kohdan ensimmäisessä alakohdassa tarkoitetuista alueista, b) ennen 31 päivää maaliskuuta sinä satovuonna, jolle tuotantotukea voidaan myöntää, asetuksen (ETY) N:o 1696/71 13 artiklassa tarkoitetuilla kirjatuilla viljelyaloilla edellisenä satovuonna viljellyt humalalajikkeet ja niiden alfahappopitoisuudet." 2 artikla Täydennetään asetuksen (ETY) N:o 776/73 4 artiklan 1 kohdan ensimmäistä alakohtaa ja 6 artiklan ensimmäistä kohtaa seuraavasti: "eriteltynä hyväksyttyjen tuottajaryhmittymien ja yksittäisten tuottajien mukaan". Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä heinäkuuta 1977. Komission puolesta Finn GUNDELACH Varapuheenjohtaja (1) EYVL N:o L 175, 4.8.1971, s. 1 (2) EYVL N:o L 137, 3.6.1977, s. 7 (3) EYVL N:o L 74, 22.3.1973, s. 14 (4) EYVL N:o L 28, 1.2.1977, s. 35